User:Bibhu Prasad Mohanty

ଭାରତ ଭୂଖଣ୍ଡର ଓଡିଶା ରାଜ୍ୟ ର କିଷାନ ନଗର ଥାନା ଅଧୀନରେ ବୋଧପୁର ଗ୍ରାମ ଅବସ୍ଥିତ. ଏହି ଗ୍ରାମ ର ଆରାଧ୍ୟ ଦେବତା ପ୍ରଭୁ ଲକ୍ଷ୍ମୀ ନୃସିଂହ ଯାହାଙ୍କ ମନ୍ଦିର ଗ୍ରାମର ମଧ୍ୟ ଭାଗରେ ଅବସ୍ଥିତ .ଏହି ମନ୍ଦିର ରେ ପ୍ରଭୁ ଲକ୍ଷ୍ମୀ ନୃସିଂହ ଙ୍କ ଧାତୁ ନିର୍ମିତ ପ୍ରତିମା ପୂଜା ପାଉଛନ୍ତି ,ଯିଏ ବହୁତ ବର୍ଷ ର ପୁରାତନ ବୋଲି ଅନୁମାନ କରାଯାଏ ଯାହାଙ୍କୁ ନିକଟ ପ୍ରହରାଜପୁର ଗ୍ରାମ ର ହଳି ଓ ବଳି ପ୍ରହରାଜ ଭାତୃ ଦ୍ବୟ ପୂଜା କରୁଥିଲେ. ଏହି ଭାତୃ ଦ୍ବୟ କନିକା ରାଜାଙ୍କର ସୈନ୍ୟ ଥିଲେ ଓ ପୁରୀ ଗଜପତି ମହାରାଜାଙ୍କ କାଞ୍ଚି ଅଭିଯାନ ସମୟରେ କନିକା ରାଜାଙ୍କ ତରଫରୁ ପ୍ରେରିତ ହୋଇ ଗଜପତି ଙ୍କ ସହ ଯୋଗଦେଇ କାଞ୍ଚି ରାଜ୍ୟ ବିପକ୍ଷରେ ଯୁଦ୍ଧ କରିଥିଲେ ଓ ସେହି କାଞ୍ଚି ପ୍ରଦେଶରୁ ଶ୍ରୀ ଲକ୍ଷ୍ମୀ ନୃସିଂହଙ୍କ ବିଗ୍ରହ ଙ୍କୁ ଆଣିଥିଲେ କିନ୍ତୁ ସେହି ସମୟରେ ଯବନ ମାନଙ୍କ ଆକ୍ରମଣ ହେତୁ ପ୍ରହରାଜପୁର ଗ୍ରାମରୁ ଅନ୍ତର୍ଦ୍ଧାନ ହୋଇ ପ୍ରଭୁ ସ୍ବଇଛା ରେ ବୋଧପୁର ଚୌଧୁରୀ ଜମିଦାର ଙ୍କୁ ସ୍ୱପ୍ନାଦେଶ ଦେବାରୁ ଚୌଧୁରୀ ପାଇକା ନଦୀ ର ମଲିଆବାଙ୍କ ଗଣ୍ଡରୁ ନିଶାର୍ଦ୍ଧ ରେ ନାଉରି ସହାୟତାରେ ଉଛୁଳା ନଦୀର ଦୁଗ୍ଧ ମଳମଳି ସ୍ଥାନରୁ ଶ୍ରୀବିଗ୍ରହଙ୍କୁ ଆବିଷ୍କାର କରି ନୈକା ରେ ଆଣି ଏହିଠାରେ ମନ୍ଦିର ରେ ସ୍ଥାପନା କରିଥିଲେ ଓ ପୁରୀ ଜିଲ୍ଲାରୁ ଦାଶ ସାଙ୍ଗିଆ ଯୁକ୍ତ ବ୍ରାହ୍ମଣ ମାନଙ୍କୁ ଆଣି ଜୀଉଙ୍କୁ ପୂଜା କରିବାରେ ନିଯୁକ୍ତ  କରିଥିଲେ ଓ ପରେ ସେମାନଙ୍କ ସାଙ୍ଗିଆ ଦାଶ ରୁ ପଣ୍ଡା କୁ ପରିବର୍ତ୍ତନ କରିଥିଲେ ଯାହା ଲୋକକଥା ରୁ ଶୁଣାଯାଏ, ଚୌଧୁରୀ ବହୁ ଜମିବାଡ଼ି  ଶ୍ରୀଜୀଉ ଙ୍କ ନାମରେ ଦାନ କରି ସେବା ପୂଜାର ସୁବ୍ୟବସ୍ଥା କରିଥିଲେ ,ଏଠାରେ ସୂଚନା ଯୋଗ୍ୟ ଯେ ସେହି ଚୌଧୁରୀଙ୍କ ପୂର୍ବଜ(ଘନ ଦାସ)ମାନେ ଖୋର୍ଦ୍ଧା ଜିଲ୍ଲାର ଦଧିମାଛ ଗାଡ଼ିଆରୁ ଆସି ଏହି ଗ୍ରାମର ଚୌଧୁରୀ ଓ ଦାସ ସାହି ଠାରେ ବସ୍ତି ସ୍ଥାପନ କରି ରହିଥିଲେ ,ପରେ ୧୯୦୦ ମସିହା ଆରମ୍ଭ ସମୟରେ ଅନ୍ୟ ଏକ କାନୁନ୍ଗୋ ଜମିଦାର କାଶୀ ନାଥ ମହାନ୍ତି ଏହି ମନ୍ଦିରର ବହୁ ଉନ୍ନତି କରିବା ସହିତ ସମ୍ପତି ଦାନ କରି ସେବା ପୂଜା ରେ ସଂସ୍କାର ଆଣିଥିଲେ ଓ ମହାନ୍ତି ଙ୍କ ପୁତ୍ର ବଂଶୀଧର ଓ ଦିବାକର ମହାନ୍ତି ମଧ୍ୟ ତାଙ୍କ ପିତାଙ୍କ କାର୍ଯ୍ୟ କୁ ଗତିଶୀଳ କରାଇଥିଲେ. ଏହି ସ୍ଥାନର ନାମ ସିଂହକ୍ଷେତ୍ର ଓ ଗ୍ରାମର ନାମ - ପାଏନ୍ଦା ବେଦପୁର ଶାସନ ଥିଲା ଯାହା ଭକ୍ତ ସାଧୁ ଚରଣ ଦାସଙ୍କ ରଚିତ ଜଣାଣ ପୟୋଧି ଓ ଜଣାଣ ଚନ୍ଦ୍ରିକା ଭକ୍ତି ପୁସ୍ତକରେ ଉଲ୍ଲେଖ ଅଛି ଏବଂ ଏହି ପୁସ୍ତକ କୁ ଏହି ଗ୍ରାମର ହାଟସାହିର ଶ୍ରୀ ମନମୋହନ ଦାସ ଓ ଅଦୈତ ପଟ୍ଟନାୟକ ୧୯୪୦ ମସିହାରେ ମୁଦ୍ରଣ କରି ପ୍ରକାଶିତ କରିଥିଲେ. ଭକ୍ତ ସାଧୁ ଚରଣ ଦାସ ନୃସିଂହ କବଚ ଓ ଭକ୍ତି ଶିଖରୀଣି ଇତ୍ୟାଦି ଭକ୍ତି କବିତା ଲେଖିଥିଲେ ଏବଂ ଠାକୁର ରଘୁନାଥ ଜୀଉ ଙ୍କୁ ଆନୁମାନିକ ୧୭୦୦ ଶତାବ୍ଦୀରେ ପ୍ରତିଷ୍ଠା କରିଥିଲେ, ବର୍ତ୍ତମାନ ଠାକୁର ରଘୁନାଥ ଜୀଉ ବୋଧପୁରର ଦାସସାହି ଠାରେ ପୂଜା ପାଉଛନ୍ତି ଯିଏକି ଶତାଧିକ ବର୍ଷ ଥୋରିଆପଡା ଗ୍ରାମର ବେଲବଣ ମଠରେ ରହି ପୂଜା ପାଉଥିଲେ .ଅଦ୍ୟାପି ଏହି ଗ୍ରାମର ପୂର୍ବଦିଗ ,ପାଇକା ନଦୀ କୂଳ(ବଟ କଣ୍ଡିଆ) ମସାଣି ଠାରେ ଭକ୍ତ ସାଧୁ ଚରଣ ଦାସ ଙ୍କର ସମାଧି ପୀଠ ଅଛି ଯେଉଁ ଠାରେ ସେ ଠାକୁର ରଘୁନାଥ ଜୀଉଙ୍କୁ ପୂଜା କରୁଥିଲେ ଓ ପ୍ରଭୁ ଚିନ୍ତନରେ ମଗ୍ନ ରହୁଥିଲେ, ସେହି ସମୟରେ ଏହି ସ୍ଥାନ ଘଞ୍ଚ ଅରଣ୍ୟ ରେ ପରିପୂର୍ଣ ଥିଲା. ସାଧୁଙ୍କ ପିତାଙ୍କ ନାମ ମହୀଧର ଦାସ ଓ ନୀଳକଣ୍ଠ ପଟ୍ଟନାୟକ ତାଙ୍କର ପିତାମହ ଥିଲେ. ଦାସ ବିବାହିତ ଥିଲେ ଓ ସାତଟି ପୁତ୍ରଙ୍କର ପିତା ଥିଲେ ଓ ଦାସଙ୍କର ବାର ଜଣ ନାତି ଥିଲେ. ଏହି ବେଦପୁରରେ ଅତୀତରେ କୁଞ୍ଜପୁର ନାମରେ ଏକ ପଡାଗ୍ରାମ ଥିଲା ଯାହା ପରବର୍ତ୍ତୀ ସମୟରେ ମିଶି ଯାଇଥିଲା ଓ ବେଦପୁର ରୁ ବୋଧପୁ୍ର ନାମକୁ ପରିବର୍ତ୍ତନ କରାଯାଇ ଥିଲା. ବେଦପୁର ଓ ସାଧୁ ଚରଣ ଙ୍କ ନାମ ପଞ୍ଚସଖା ଅଚ୍ୟୁତାନନ୍ଦଙ୍କ ତେରଜନ୍ମ ଶରଣ ମାଳିକା ରେ ମଧ୍ୟ ସ୍ଥାନେ ସ୍ଥାନେ ଉଲ୍ଲେଖ ଅଛି. ଏହି ବୋଧପୁର ଗ୍ରାମରେ ଚାରି ଜାତିର (ହିନ୍ଦୁଧର୍ମ)ଲୋକମାନେ ବାସ କରନ୍ତି ଓ ସମସ୍ତେ ଅତୀତରେ ଠାକୁର ଲକ୍ଷ୍ମୀନୃସିଂହ ଙ୍କ ସେବାରେ ଜମିଦାର ମାନଙ୍କ ଦ୍ୱାରା ନିଯୁକ୍ତ ଥିଲେ, ଯେପରି କି ରଥ ବ୍ରାହ୍ମଣ ମାନେ ଠାକୁରଙ୍କ ସେବାପୂଜାର ପର୍ଯ୍ୟବେକ୍ଷକ, ମାଳିର ବାରମାସି ଫୁଲ, ଗୌଡ଼ ମାନେ ଦୁଗ୍ଧଜାତ ଦ୍ରବ୍ୟ ଓ ଦୋଳ ,ଚନ୍ଦନ ଯାତ୍ରା ରେ ଵିଭାନ ବାହକ ,ବାରିକ ର ମଶାଲ ଧରିବା ,ଖଣ୍ଡାୟତ ର ଛତ୍ରୀ ,ତରାଶ ଓ ଶଙ୍ଖ ବଜାଇବା, ତନ୍ତିର ଜୀଉଙ୍କ ବସ୍ତ୍ର ଓ ବିମାନ କପଡା ସଜ କରିବା, ଜ୍ୟୋତିଷର ପାଞ୍ଜିପାଠ ,ବାଉରୀର ଶଙ୍ଖ ବଜାଇବା ଓ ବେଢା ପରିସର ସଫେଇ ,ଚଣ୍ଡାଳର ଠାକୁର ରାସ୍ତା ସଫେଇ ଓ ଢୋଲ ମହୁରୀ ବାଦ୍ୟ ବଜାଇବା, କୈବର୍ତ୍ତ ର ଚୁଡା ଓ ଚଣା ଭୋଗ ,ଗୁଡ଼ିଆର ବାଳଭୋଗ ଓ ମିଷ୍ଠାନ ,ବଣିଆ ର ଅଳଙ୍କାର ସଫେଇ , ଚୌଧୁରୀ କରଣ ମାନଙ୍କର ଠାକୁରଙ୍କ ଦୋଳ ଚନ୍ଦନ ଯାତ୍ରା ସମୟରେ ଚାମର ସେବା ,ଏହି ସବୁ ସେବା ଚୌଧୁରଙ୍କ ତତ୍ତ୍ଵାବଧାନରେ ହେଉଥିଲା ଓ ସେବା ବଦଳରେ ସମସ୍ତଙ୍କୁ ଜମି ଜାଗିରି ଦିଆ ଯାଇଥିଲା କିନ୍ତୁ କାଳକ୍ରମେ ବହୁ ସେବାରେ ପୂର୍ଣ୍ଣଛେଦ ପଡିଅଛି .ଏହି ଠାରେ ଅନେକ ମନ୍ଦିର ର ଅଛି ଯଥା ମା କୋଶଳାଇ @ କୋଚଳାଇ (କୋଶଳ ରାଜ୍ୟରୁ ଆସିଥିବାରୁ)ଗ୍ରାମଦେବୀ, ମା ଦୁର୍ଗା ,ପ୍ରଭୁ ଲୋକନାଥ,  ରଘୁନାଥ ଜୀଉ, ଗିରିଧାରୀ ଜୀଉ ଓ ଗୋପାଳ ଜୀଉ ମଠ, ଯେଉଁ ଗୋପାଳ ଜୀଉଙ୍କୁ ଜ୍ୟୋତିଷ ଗୌରାଙ୍ଗ ମହାପାତ୍ର ୧୮୦୦ ମସିହାରେ ପ୍ରତିଷ୍ଠା କରିଥିଲେ, ଏଠାରେ ସୁଚନା ଯୋଗ୍ୟ, ଶ୍ରୀ ମହାପାତ୍ର ରାଜା, ଜମିଦାରଙ୍କ ରାଜ ଜ୍ୟୋତିଷ ଥିଲେ ଓ ଜଣେ ଧନୀ, ଧାର୍ମିକ ବ୍ୟକ୍ତି ଭାବେ ସେତେବେଳେ ଜଣାଶୁଣା ଥିଲେ. ଏହି ମାଟିରେ ବହୁ ଧର୍ମ ପରାୟଣ ବ୍ୟକ୍ତି ଜନ୍ମ ଗ୍ରହଣ କରିଛନ୍ତି ଯଥା ଭକ୍ତ ସାଧୁ ଚରଣ ଦାସ ,ଦାସସାହି (୧୭୦୦ ଶତାବ୍ଦୀ ), ରିତୀକ୍  ଯତୀନ୍ଦ୍ର ନାଥ ମହାନ୍ତି (ଅନୁକୂଳ ଚନ୍ଦ୍ର ), ବିଭୁତି ଭୂଷଣ ରଥ (ଗାୟତ୍ରୀ ପରିବାର ),ବଂଶିଧାରୀ ସୂର୍ଯ୍ୟ ଦାସ (ଇସ୍କନ) ,ଦାସରଥି ପ୍ରସାଦ ଦାସ (ଉପନ୍ୟାସିକ ଓ ବେତାର କଳାକାର), ସାହିତ୍ୟ ପ୍ରେମୀ ନୃସିଂହ ପ୍ରସାଦ ମହାନ୍ତି (ନିନା), ବୈଦ୍ୟ ପ୍ରତାପ ଚନ୍ଦ୍ର ରଥ @ ପି .ସି .ରଥ (ହୃଦ ରୋଗ )ଓ ହାଟସାହି ର ଜଣେ ଧର୍ମ ପରାୟଣ ବ୍ୟକ୍ତି ସାଧୁ ଚରଣ ଦାସ, ପିତା ମାଗୁଣୀ ଚରଣ ଦାସ (ପତ୍ନୀଙ୍କ ନାମ ସୁବାସୀ) ଓ ଆହୁରି ଅନେକ ରାଜନୀତି, କ୍ରିଡ଼ା ,ସଂସ୍କୃତି, କଳା, ସାମରିକ,ପୁଲିସ ଓ ପ୍ରଶାସନିକ ସେବାକରି ରାଷ୍ଟ୍ରର ଉନ୍ନତି କରିବା ସହ ଏହି ମାଟିକୁ ଗୌରବାନ୍ୱିତ କରିଛନ୍ତି .ଏହି କିଞ୍ଚିତ ସୂଚନା ମୁଁ ବିଭୁ ପ୍ରସାଦ ମହାନ୍ତି ସମସ୍ତଙ୍କ ଗୋଚରାର୍ଥେ ଦେଉଅଛି ଯାହା ମୋର ଜ୍ଞାତ ସାର ,ଲୋକକଥା ଓ ମୋର ପିତାମହ (ଭକ୍ତ ସାଧୁ ଚରଣ ଦାସ ଙ୍କ ବଂଶଜ) (ମୋ ମାତା ଶାନ୍ତମାଳାଙ୍କ ପିତା) ଯଶୋଦାନନ୍ଦ ପଟ୍ଟନାୟକଙ୍କ ହାତଲେଖାରୁ ଉଦ୍ଧାର କରିଅଛି ,ଜୟ ରଘୁନାଥ ଜୀଉ ,ଦାସ ସାହି , ବୋଧପୁର ,କଟକ .Dt 15-10-2019